CELEX: 62018CN0549
Language: et
Date: 2018-08-27 00:00:00
Title: Kohtuasi C-549/18: 27. augustil 2018 esitatud hagi – Euroopa Komisjon versus Rumeenia

22.10.2018   
            
            
               ET
            
            
               Euroopa Liidu Teataja
            
            
               C 381/17
            
         
      27. augustil 2018 esitatud hagi – Euroopa Komisjon versus Rumeenia
      (Kohtuasi C-549/18)
      (2018/C 381/18)
      Kohtumenetluse keel: rumeenia
      
         Pooled
      
      
         Hageja: Euroopa Komisjon (esindajad: T. Scharf, G. von Rintelen, L. Radu Bouyon)
      
         Kostja: Rumeenia
      
         Hageja nõuded
      
      
                  —
               
               
                  tuvastada, et kuna Rumeenia ei ole 26. juuniks 2017 vastu võtnud Euroopa Parlamendi ja nõukogu 20. mai 2015. aasta direktiivi 2015/849/EL, mis käsitleb finantssüsteemi rahapesu või terrorismi rahastamise eesmärgil kasutamise tõkestamist ning millega muudetakse Euroopa Parlamendi ja nõukogu määrust (EL) nr 648/2012 ja tunnistatakse kehtetuks Euroopa Parlamendi ja nõukogu direktiiv 2005/60/EÜ ja komisjoni direktiiv 2006/70/EÜ, (1) täitmiseks vajalikke õigus- ja haldusakte või vähemalt ei ole vastavatest meetmetest komisjonile teatanud, siis on ta rikkunud selle direktiivi artiklist 67 tulenevaid kohustusi;
               
            
                  —
               
               
                  mõista ELTL artikli 260 lõike 3 alusel Rumeenialt direktiivi 2015/849/EL ülevõtmise meetmetest teatamise kohustuse rikkumise eest välja trahv 21 974,40 eurot iga viivitatud päeva kohta alates kohtuotsuse kuulutamisest käesolevas kohtuasjas;
               
            
                  —
               
               
                  mõista ELTL artikli 260 lõike 3 alusel Rumeenialt välja põhisumma suurusega 6 016,80 eurot päevas, mis korrutatakse nende päevade arvuga, mis jäävad vahemikku alates järgmisest päevast pärast asjaomase direktiiviga määratud tähtaja möödumist kuni päevani, mil Rumeenia oma kohustused täidab, või kohustuste täitmata jätmise korral kuni Euroopa Kohtu otsuse kuulutamise päevani, tingimusel et minimaalne põhisumma on 1 887 000 eurot;
               
            
                  —
               
               
                  mõista kohtukulud välja Rumeenialt.
               
            
         Väited ja peamised argumendid
      
      
                  1.
               
               
                  Direktiivi 2015/849/EL artikli 67 alusel olid liikmesriigid kohustatud jõustama selle direktiivi järgimiseks vajalikud õigus- ja haldusaktid 26. juuniks 2017. Kuna Rumeenia ei teatanud rakendusmeetmetest, otsustas komisjon pöörduda Euroopa Kohtu poole.
               
            
                  2.
               
               
                  Oma hagiavalduses palub komisjon Euroopa Kohtul mõista Rumeenialt ELTL artikli 260 lõike 3 alusel välja põhisumma ja trahv.
               
            
         (1)  ELT 2015, L 141, lk 73.